NBC News: Acordul privind mineralele rare nu-l va convinge pe Trump să reia furnizarea ajutorului militar către Ucraina
Undă de pesimism, înaintea discuțiilor americano-ucrainene care sunt așteptate săptămâna viitoare. În timp ce oficialii americani și ucraineni se pregătesc să se întâlnească în Arabia Saudită, președintele Donald Trump le-a spus în privat consilierilor săi că semnarea acordului între Washington și Kiev privind minereurile rare nu va fi suficient pentru reluarea ajutorului și a schimbului de informații cu țara devastată de război, potrivit unui oficial al Administrației și unui alt oficial american, relatează NBC News, preluată de News.ro.